มุกดา ดีใจรีเทิร์นคู่จิ้น ไมค์ กระแสแรงฟิตติ้งละคร คู่แค้นแสนรัก
เรียกเสียงฮือฮาตั้งแต่เปิดโผแล้วว่าคู่จิ้นสุดฮอตของช่อง 7 ไมค์-ภัทรเดช สงวนความดี กับ มุกดา นรินทร์รักษ์ จะโคจรมาเจอกันในละครเรื่อง คู่แค้นแสนรัก ทางช่อง 7 ของค่ายโพลีพลัสฯซึ่งล่าสุดชาวโซเชียลก็ร้อนฉ่าอีกครั้ง เมื่อมีภาพฟิตติ้งละครปล่อยออกมาเรียกน้ำย่อย ยิ่งเห็นภาพ ไมค์-มุก หยอกเย้ากะหนุงกะหนิงน่ารักน่าหยิกก็ยิ่งฟินหนัก อยากดูละครเร็วๆขึ้นมา>> อ่านเรื่องย่อนิยายทุกเรื่อง คลิกที่นี่ <<ทั้งนี้สาว มุกดา ได้เปิดใจถึงกระแสฮอตว่า ก่อนอื่นมุกขอบอกก่อนว่ารู้สึกดีใจมากค่ะ ตั้งแต่ทราบว่าได้กลับมาเจอกับพี่ไมค์ในละครคู่แค้นแสนรัก เพราะไม่คิดว่าเราจะได้กลับมาร่วมงานกันไวขนาดนี้ ต้องขอขอบคุณผู้ใหญ่ทางช่อง 7 รวมไปถึงค่ายโพลีพลัสฯ ด้วยนะคะ ที่ทำให้มุกกับพี่ไมค์ได้กลับมาเจอกันอีกครั้ง มุกเชื่อว่าพี่ไมค์ก็ดีใจเช่นกันค่ะสำหรับการร่วมงานกับพี่ไมค์ เขาเป็นคนที่เราร่วมงานด้วยแล้วสนุก ซึ่งตอนนี้ทุกคนน่าจะได้เห็นแล้วว่า เราได้มีการฟิตติ้งไปแล้ว ซึ่งกระแสภาพฟิตติ้งมีเสียงตอบรับดีมากๆ มุกเชื่อว่าน่าจะทำให้แฟนๆที่คิดถึงเราได้มีความสุขนะคะ ตัวมุกเองอยากขอบคุณมากๆค่ะที่ยังคิดถึงกัน เพราะว่าครั้งนี้เราทั้งคู่จะมาในบทบาทใหม่แล้วนะคะ คืออิงดาวกับสงกรานต์ มุกอยากให้แฟนๆติดตามความเคลื่อนไหว และรอชมละครเรื่องคู่แค้นแสนรักต่อไปด้วยนะคะ.
เรียกเสียงฮือฮาตั้งแต่เปิดโผแล้วว่าคู่จิ้นสุดฮอตของช่อง 7 ไมค์-ภัทรเดช สงวนความดี กับ มุกดา นรินทร์รักษ์ จะโคจรมาเจอกันในละครเรื่อง คู่แค้นแสนรัก
คู่แค้นแสนรัก,ไมค์ ภัทรเดช,มุกดา นรินทร์รักษ์,ละครช่อง 7,ช่อง 7,นิยาย,ข่าววันนี้,ละคร